cyanic-selkie/wikianc huggingface dataset:
Dunga
Dunga (n. ) estas brazila futbalisto. Li de 1987 ĝis 1998 membris en la brazila nacia teamo de futbalo. Li estis aktiva teamano kiu partoprenis en 91 matĉoj kaj atingis 6 golojn.
Franca-nederlanda milito
La Franca-Nederlanda Milito (franclingve Guerre de Hollande, nederlandlingve Hollandse Oorlog) estis milito inter Francio kaj kvarobla alianco, kiu entenis Brandenburgion, la Sanktan Romian Imperion, Hispanion kaj Nederlandon. La milito finiĝis per la traktato de Nijmegen en 1678, kiu donis al Francio la kontrolon de Franĉ-Konteo (el Hispanio) kaj de kelkaj teritorioj en hodiaŭa Nordo-Kaleza Markolo.
Ankaŭ Francio estris koalicion, kiu entenis precipe Münster kaj Anglion. Ludoviko la 14-a koleriĝis kiam Nederlando rifuzis kunlabori por detrui kaj dividi Hispanan Nederlandon. Ĉar la subteno de la nederlanda armeo estis neglektita ekde 1648, la Francoj facile ĉirkaŭiris la fortreson de Maastricht kaj enpenetris la nederlandan teritorion, kie ili ekokupis Utrecht.
Nederlando ricevis helpon de kelkaj aliancanoj, precipe Brandenburgio kaj la Sankta Romia imperio. Tio, malgraŭ sukcesa sieĝo de Maastricht en 1673, trudis la francan reĝon rezigni siajn invadajn planojn de Nederlando. La milito sekve fariĝis longa, teda konflikto ĉirkaŭ la nordaj limoj de Francio. En 1678 Ludoviko sukcesis dispartigi la kontraŭan koalicion, kaj obtenis grandajn teritoriajn gajnojn en la traktato de Nijmegen.
Muhammad Guri
Mu'izz ad-Din Muhammad Ghori (en persa: معز الدین محمد غوری), denaske Ŝihab ad-Din (1149 – 15a de marto, 1206), konata ankaŭ kiel Muhammad de Ghor aŭ Muhammad Guri, estis Sultano de la Gurida Imperio kun sia frato Ghiĝath ad-Din Muhammad el 1173 al 1202 kaj kiel sola reganto el 1202 al 1206.
Mu'izz ad-Din estis unu el la plej grandaj regantoj de la Gurida dinastio kaj oni konsideras lin kie la kreanto de la fundamento de la islama regado en la Hindia subkontinento, kiu daŭris dum kelkaj jarcentoj. Li regis super teritorio kiu etendas en partoj de nuntempaj Afganio, Bangladeŝo, Irano, norda Barato, Pakistano, Taĝikio kaj Turkmenio.
Mu'izz ad-Din konkeris la urbon Gazni en 1173 por venĝi la mortigon de sia antaŭulo Muhammad ibn Suri fare de Mahmud de Gazni kaj uzis ĝin kiel startejo por ekspansio en nordan Hindion. Dume, li helpis sian fraton Ghiĝath en sia lukto kontraŭ Ĥorezma Imperio por la senjorlando Ĥorezmo en Okcidenta Azio. En 1175, Mu'izz konkeris Multanon el la Hamidluda dinastio, kiuj estis islamaj paŝtunoj, kaj konkeris ankaŭ Uch en 1175. Li aneksigis ankaŭ la Gaznavidan princlandon Lahoro en 1186, nome la lasta haveno de sia persiigitaj rivaloj. Post la morto de Ghiĝath en 1202, li iĝis la sukcedanto de la Gurida Imperio kaj regis ĝis sia murdo en 1206.
Tiam komenciĝis konfuza luktado inter la restantaj Guri-estroj, kaj la ĥorezmanoj kapablis regi la Guridan Sultanlandon ĉirkaŭ 1215. Kvankam la gurida imperio estis mallongdaŭra, kaj malgrandaj Guridaj ŝtatetoj restis povaj ĝis la alveno de la Timuridoj, la konkeroj de Mu'izz's metis la fondon de la islama regado en Hindio. Kutbu l-Din Aibak, iama sklavo (mamluko) de Mu'izz, estis la unua Sultano de Delhio.
Gabriella Hajnal
Gabriella Hajnal, laŭ hungarlingve kutima nomordo Hajnal Gabriella estas hungara gobelinisto, grafikisto. Ŝia edzo estis János Kass ĝis la vidviniĝo en 2010.
Gabriella Hajnal naskiĝis la en Budapeŝto.
Biografio
Gabriella Hajnal laboris en pluraj fotatelieroj inter 1946-1951 kiel grafikisto, poste ŝi studis pentroarton en Belarta Altlernejo (1951-1957). Ŝiaj plej gravaj instruistoj estis László Bencze, Gyula Hincz kaj Gyula Pap. En 1958 ŝi atingis la unuan lokon en konkurso pri gobelinoj, poste ŝi okupiĝis nur pri gobelinoj. Ŝi ricevis 4 premiojn inter 1975-1994. Ŝi naskis filinon en 1959.
Calice al Cornoviglio
Calice al Cornoviglio estas komunumo de Italio.
Kratero Chicxulub
Kratero Chicxulub [ĉikŝulúb] estas grandega alfrapa kratero post falo de granda meteorito. La meteorito falis proksimume antaŭ 65,5 milionoj da jaroj en regionon de duoninsulo Yucatán en Meksika golfo kaj ĝi havis proksimumajn dimensiojn 6 ĝis 10 kilometroj, la kratero estas larĝa ĉirkaŭ 180 kilometroj, grandparte ĝi estas hodiaŭ en la maro (nur el triono sur tero, kie hodiaŭ situas meksika urbo Chicxulub Pueblo, laŭ kiu la kratero ricevis sian nomon.
La falo de meteorito estis tre forta kaj ĝi kaŭzis evidente la tutmondan ekologian katastrofon, kiu transiris en lastan konatan amasan formortadon dum rompo de mezozoiko kaj terciaro (tiu ĉi evento propre apartigas ambaŭ eraojn). Oni taksas, ke la forto kaŭzita pro la falo de meteorito devis esti kelkmiloble pli granda ol kaŭzus nuntempa eksplodo de ĉiuj hodiaŭ ekzistantaj nukleaj armiloj. Pro premo de la mineraloj meze de la loko de falo estiĝis kompleksa kratero - liberiginte de la premo la premitaj mineraloj estis levitaj, laŭ oniaj taksoj ĝis alto 15 kilometroj. Pro la falo liberiĝis grandega energio, kies sekvo estis incendioj, tertremoj, cunamoj kaj la kunpuŝiĝo estis verŝajne kaŭzo de la klimata ŝanĝo kaj formortado de multaj animalspecioj inkluzive de amonitoj kaj dinosaŭroj. En atmosferon de Tero liberiĝis kvanto de polvo enhavanta krom alia iridion, la elemento abunde troviĝanta en meteoritoj. Tiu ĝis hodiaŭ ĉeestas en geologiaj tavoloj kiel tiel nomataj K-T limoj apartiganta kretaceon kaj terciaron.
En la paso de milionoj da jaroj la reliefo parte forŝoviĝis kaj la kratero estis kovrita de kalkoŝtonaj tavoloj. La kratero estis malkovrita pli-malpli hazarde en la jaro 1991 du esploro celita al serĉado de krudnafto.
Jean Petit
Jean PETIT (latine: Ioannes Parvus; naskiĝinta ĉ. 1364, mortinta la en Hesdin) estis franca juristo kaj teologo.
Vivo
Veninte el Suda Normandio li magistriĝis in artibus en 1385 antaŭ studi jursciencon en Parizo kaj Orléans, poste teologion. Ĉi-lastan fakon li finis per magistriĝo en la 1402-a jaro.
Aliĝinte al la korteganaro de Johano la 1-a (Burgonjo) li ricevis la komision defendi lin en 1408 pro ties mortigo-mendo de Ludoviko de Valois. Tiu ĉi pledo konatiĝis sub la titolo Apologie du tyrannicide; li mem kariere promociiĝis je ĉefkonsilistaj honoroj (maître des requêtes) sed ankaŭ iĝis malfavoratulo de pli moderaj cirkloj, ŝatintoj de Ludoviko kaj (antaŭ ĉio) de Jean de Gerson. Gerson en la 1414-a jaro (do jam post la morto de Petit) atingis publikan kondamnon de tiaj tezoj pri tiranomurdo fare de anoj de la Koncilio de Konstanco.
Tamen Jean Petit ne nur gravis pro juraj kaj teologiaj laboraĵoj sed ankaŭ pro verkado de poemoj kaj rakontoj.
Veľké Blahovo
Veľké Blahovo, hungare Nagyabony estas vilaĝo en Slovakio en regiono Trnava, en distrikto Dunajská Streda.
Situo
La vilaĝo situas sur ebenaĵo, laŭ flankovojoj, laŭ fervojo Komárno-Bratislavo. Dunajská Streda troviĝas 2 km-ojn for.
Historio
La unua mencio devenis el 1171. Poste la loĝantoj ricevis privilegiojn de Andreo la 2-a, pli poste en 1299 la vilaĝanoj iĝis nobeloj pro la militservoj. En 1765 kastelo konstruiĝis, nun jam nevidebla. La fervojo atingis la vilaĝon en 1895. En 1910 loĝis en la vilaĝo 999 da homoj, plejparte hungaroj. Ĝis 1919 ĝi apartenis al Pozsony (reĝa departemento), al distrikto de Dunajská Streda, poste al Ĉeĥoslovakio.
Inter 1938-1945 la vilaĝo rehungariĝis. La unua Arbitracio de Vieno deklaris, ke tiuj komunumoj, kie la hungaroj vivas en majoritato, apartenu al Hungario. Post la 2-a mondmilito la hungaroj estis senrajtaj laŭ Dekretoj de Beneš ĝis 1948. En 2001 loĝis tie 1242 da homoj (1068 hungaroj, 125 slovakoj).
Betschwanden
Pri la komunumo
Betschwanden estis ĝis la 31-a de decembro 2010 politika komunumo de Kantono Glaruso, en Centra Svislando. Ĝi havis 188 loĝantojn je la 31-a de decembro 2008. Kun efiko de la 1-a de januaro 2011 la komunumo Betschwanden estis integrita al la nova komunumo Glaruso Sudo.
Geografio
Betschwanden situas ĉe la bordo de la rivero Linth en la supra parto de la Glarusa Grandvalo. La vilaĝokerno situas sur la flotokeglo de la rivereto Diesbach sur alteco de 600 m s.m. sur la tekstra flanko de la valo. La plej granda parto de la iama komunuma teritorio tamen ne situas en la valo fundo sed etendiĝas en la montara tereno de Freiberg Kärpf.
Najbaraj komunumoj ĝis la komunuma reformo
La komunumo Betschwanden limis en nordo kaj oriento al Luchsingen, en sudoriento al Elm, en sudo al Linthal, en sudokcidento al Rüti, kaj en okcidento al Braunwald.
Trafiko
Betschwanden disponas pri stacidomo ĉe la trajnlinio de Rapperswil tra Glaruso al Linthal.
Tra la komunumo pasas la kantona ĉefvojo n-ro 17, kiu de Glaruso kondukas tra la Klausen-Pasejo al Altdorf en Kantono Urio.
Historio
La unua dokumenta mencio de Betschwanden datiĝas el la jaro 1240 kiel Beswando.
Betschwanden ĉiam devis vivi kun la naturaj fortoj. Ĝis la konstruo de la Baraĵlago de Limmeren en la jaro 1963 la vilaĝo estis regule inundita de la rivero Linth, kiu minacis ĉiujn vilaĝojn en la valo. La 20-an de januaro 1951 granda valolavango detruis plurajn feriodomojn kaj mortigis du homojn.
Kun efiko de la 1-a de januaro 2011 la komunumoj Betschwanden, Braunwald, Elm, Engi, Haslen, Linthal, Luchsingen, Matt, Mitlödi, Rüti, Schwanden, Schwändi, kaj Sool estis surbaze de la glarusa komunumreformo kunigitaj al la nova komunumo Glaruso Sudo.
Hiperteksto
Hiperteksto en komputada scienco estas speciale markita teksto, kiu enhavas ligilojn al aliaj tekstoj aŭ al aliaj partoj de la sama teksto. Hiperteksto, do, estas revolucia atingo de homaro: antaŭ ĝi tekstoj —skribaj kaj parolaj — ĉiam estis nur linearaj (se ne konsideri la piednotojn, kiuj fakte estis la unua similaĵo de la nuna hiperteksto).
Bona (kaj plej ofte nun renkontata) ekzemplo de hiperteksto estas HTML-teksto en Interreto (ankaŭ la paĝoj de Vikipedio).
Hiperteksto en literaturo
Hiperteksteco estas ankaŭ la nova eco de proza beletro, en kiu forestas aga linio. Tiu tekniko estas uzata por krei senton de ludo, karakteriza por postmodernisma literaturo. Unu el la plej elstaraj ekzemploj de tia literaturo estas novelo-leksikono de Milorad Paviĉ "Ĥazara vortaro". Ekzistas ankaŭ elektronika hiperteksta literaturo, preskaŭ ne legebla surpapere.
Mihály Zichy
Mihály ZICHY [mihAj ziĉi], hungare Zichy Mihály, ruse Михаил Александрович Зичи estis eminenta hungara pentristo. Lia frato estis politikisto Antal Zichy.
Vivo
Li naskiĝis en Zala (vilaĝo) en la 14-an de oktobro 1827. Li mortis en Sanktpeterburgo, en la 1-an de marto 1906.
Li lernis pentroarton en Vieno ekde 1844, kie post 2 jaroj pretiĝis la unua menciinda pentraĵo. En 1847 li iris al la cara korto, kie li iĝis hejma pentristo de la caro. Inter 1874-1881 li vivis en Parizo, poste denove reiris al Rusio. Li entombiĝis en Budapeŝto.
Karbunklo
Karbunklo estas sepsemia infekta malsano de iuj dombestoj (remaĉuloj, ĉevaloj, kunikloj) kaj de la homo, kaŭzata de la karbunkla bacilo, kaj komenciĝanta jen per maligna pustulo, jen per maligna edemo. (antrakso)
Karbunklo estas komunikebla malsano de plantoj, ĉefe cerealoj, dum kiu iuj organoj estas anstataŭataj de nigra aŭ bruna pulvoro. (ustilago)
Couto de Magalhães (Tokantinso)
Couto de Magalhães estas municipo en la brazila subŝtato Tokantinso, kiu havis 5.009 loĝantojn en 2010.
Zoo Tycoon 2: Marine Mania
Zoo Tycoon 2: Marine Mania estas la tria etendo por la videoludo Zoo Tycoon 2. Tiu etendo temas pri marbestoj, kiel faris la etendo Marine Mania por la unua videoludo Zoo Tycoon.
Budětice
Budětice (Budieditz) estas municipo en Ĉeĥio. Ĝi situas en Regiono Plzeň, distrikto Klatovy. Vivas ĉi tie. La teritorio de municipo estas konsisto de naturparko Buděticko.
Deformiĝo
Deformiĝo de korpo en la kontinumekaniko nomiĝas la ŝanĝiĝo de ĝia formo kaŭze de efiko de ekstera forto; tio povas okazi kiel longecoŝanĝiĝo aŭ kiel anguloŝanĝiĝo.
Neinversigebla, do daŭra, deformiĝo nomiĝas plastika deformiĝo. La koncerna eco de materialo nomiĝas plastikeco respektive duktileco. Kondiĉo je tio estas, ke materialo estas deformebla, do havas malaltan rompiĝemon.
Je tre alta rompiĝemo la materialo rompiĝas sen antaŭe deformiĝi.
Inversigebla, do nedaŭra, deformiĝo kontraŭe nomiĝas elasta deformiĝo. La koncerna eco de materialo nomiĝas elasteco.
Piazza Navona
Navona placo estas unu el la plej famaj placoj de Romo; ĝia formo estas tiu de antikva stadiono: ĝi estis konstruigita en monumenta stilo laŭ volo de papo Inocenco la 10-a de familio Doria Pamphili (Giovanni Battista Pamphili).
Historio
Placo Navona, en la tempo de la antikva Romo, estis la stadiono konstruigita de la imperiestro Domiciano en la jaro 85 kaj en la 3-a jarcento estis restaŭrigita de Alessandro Severo. Ĝi estis longa 276 metrojn, larĝa 106 kaj povis gastigi 30.000 spektantojn.
La stadiono estis riĉe dekoraciita per statuoj, inter kiuj unu estas tiu de Pasquino (eble kopio de helenisma grupo probable prezentanta Menelaon kiu subtenas la korpon de Patroklo), nun en la samnoma placo flanke de Placo Navona.
La nomo de la placo estis origine "in Agone" poste iĝis: Piazza in Agone → Piazza Naone → Piazza Na v ona (de la latina in agonis, "ludoj") ĉar la stadiono estis utiligata nur por la atletikaj konkursoj.
Placo Navona kaj arto
Placo Navona estas simbolo de la Romo baroka.
Placo Navona kaj la sonetoj de Belli
La placo estas menciita de Belli en soneto kiu ĝin montras en la tempo de la papa regado kiam sur la placo estis publika pilorio, kaj kie kondamnitoj estis torturataj - ankaŭ por kontentigi la multnombrajn spektantojn kiuj ŝatis partopreni:
tiu ĉi soneto estas tradukita de Broccatelli:
PLACO NAVONA
(1) La preĝejo de Sankta Apolinaro, troviĝanta en placeto apud unu ekstremo de la placo
(2) Arbo pana = arbo de kuklando = karnavala ludo: paliso sur kiun oni devis grimpi por atingi kiel premion manĝaĵon pendantan ĉe la palisa pinto.
Er mercato de piazza Navona
Rotacia neĝplugilo 2
Rotacia neĝplugilo 2 (mallongigo RSP2 (ĉeĥe Rotační sněhový pluh) estas speciala kvarboĝia ambaŭflanka veturilo destinita por trafikado sur tramvojoj. Ĝi estas kreita per memstara veturilo kaj ŝanĝebla funkcia parto, kiu estas pendigita en la meza parto de la veturilo.
La rotacia neĝplugilo estas destinita por forigado de neĝo el tramvojoj.
Trakcia motoro estas regulata rezistile, por movi la funkcian parton estas uzita reguligita tiristora pulsa ŝanĝilo el trolebuso 9TrHT.
La trafikadon kaj priservon sekurigas 2 homoj, ŝoforo kaj helpanto de ŝoforo, maksimume povas veturi per tiu ĉi veturilo 5 personoj inkluzive de la ŝoforo kaj ties helpanto.
Tiu ĉi veturilo estas trafikata en Ostrava.
Krom tiu ĉi specio ekzistas versioj rotacia neĝplugilo 1 (RSP1) kaj rotacia neĝplugilo 3 (RSP3).
7791 Ebicykl
Nomo
Ĝia nomo aludas al tradicia feria agado de grupo da astronomoj, kiuj biciklas en ĉeĥa kaj slovaka respublikoj por viziti diversajn observatoriojn. La vorto "Ebicykl" estas kombino de "Biciklo" kun la "Epicikloj" de Ptolemeo.
Buterlakto
Buterlakto estas la restanta lakto post la farado de butero. Ĝi estas en kelkaj regionoj uzata ĉu por trinki, ĉu por manĝi kuirita kun faruno.
Kastelo de Nagymágocs
La Kastelo de Nagymágocs (konata ankaŭ pri la iama posedanto Kastelo de Károlyi [kAroji]) estas historia monumento en Hungario, en vilaĝo Nagymágocs.
Historio
Familio Károlyi akiris la tiean bienon en 1722. La unua mencio pri nobeldomo okazis en 1855. La kastelo mem estis konstruita en la jaroj 1896 kaj 1897. En 1910 en la etaĝo oni kreis kapelon memore al mortinta filo. Tiutempe gaso lumis, post jaroj vapora maŝino kreis elektron por la lumado. Post la 1-a mondmilito kelkfoje eĉ Miklós Horthy loĝis en la kastelo, kiam okazis ĉasado. En 1944 armea hospitalo funkciis en la kastelo. Poste la ŝtato liveris la meblojn kaj pentraĵojn al Szentes, Sárospatak kaj Eger, kie ili estas videblaj en la muzeoj. Post la ŝtatiĝo la kastelo estis feriejo de ferlaboristoj, poste rifuĝintaj grekoj loĝis en la kastelo, fine gemaljunuloj.
Konstruaĵo
La unuetaĝa kastelo kun mansardo situas en granda parko, kie estas ankaŭ diversaj konstruaĵoj (staloj, filagorio, kirko (konstruita en 1883), domo pri boatoj, fontanoj), kiujn grandparte Miklós Ybl planadis kaj ili restis originaj. Ankaŭ fiŝkaptista lago apartenas al la parko. Aparte menciindas diversaj skulptaĵoj en la parko, kie estas videblaj ankaŭ diversaj arboj. En la kastelo restis (preskaŭ) originaj la akcepta ĉambrego, kapelo, manĝoĉambro, ĉambro pri kreskaĵoj.
Diagonalo
En geometrio, diagonalo estas linio kunigata du nenajbarajn verticojn de plurlatero, pluredro aŭ hiperpluredro.
En matematiko, aldone al ĝia geometria signifo, diagonalo estas ankaŭ uzata en matricoj por signifi subaron de elementoj laŭ diagonala linio.
Plurlateroj
En plurlatero, diagonalo estas streko kuniganta du nenajbarajn verticojn.
Pro tio, triangulo ne havas diagonalojn; kvarlatero havas du diagonalojn, kunigantajn kontraŭajn parojn de verticoj.
Pluredroj
Edra diagonalo de pluredro estas diagonalo sur unu el ĝiaj edroj, en kontrasto al spaca diagonalo pasanta tra eno de la pluredro.
Kvaredro ne havas iujn ajn diagonalojn.
Briko havas 12 edrajn diagonalojn kaj 4 spacajn diagonalojn. Brikaj edraj diagonaloj povas havi supren ĝis tri malsamajn longojn, la spacaj diagonaloj ĉiuj havi la saman longon.
Regula dekduedro havas 60 edrajn diagonalojn kaj 100 spacajn diagonalojn.
Matricoj
Ĉe kvadrata matrico, la ĉefdiagonalo aŭ ĉefa diagonalo estas la diagonala linio de elementoj de la supro-maldekstra al subo-dekstra angulo. Ekzemple, la identa matrico havas elementojn 1 sur la ĉefdiagonalo, kaj 0 aliloke. La diagonalo de supro-dekstra al subo-maldekstra angulo estas iam nomata kiel la kontraŭdiagonalo. Diagonala matrico estas tiu kies ĉuj elementoj krom tiuj sur la ĉefa diagonalo estas nuloj.
Ne matematikaj uzoj
En inĝenierarto, diagonala kuniga krampo estas trabo uzata kiel kuniga krampo en ortangula strukturo por kontraŭstari fortojn kiuj penas misformigi la ortangulon en paralelogramon. Praktike la diagonalaj kunigaj krampoj estas ofte koneksaj ne al la anguloj de la ortangulo sed ie proksime, kvankam ili la plej bone funkcias se ili estas koneksaj ĝuste al la anguloj.
Krizobalanacoj
Tiuj plantoj estas arboj, arbedoj, arbustoj kaj herboj, kiuj vegetas en ĉiuj tropikaj kaj en pluraj subtropikaj regionoj de la mondo. La plej specioriĉa estas la neotropiso; la plejmultaj genroj troviĝas en la afrotropiso. Multaj specioj vegetas en tropikaj kaj subtropikaj humidaj foliarbaroj.
Iuj specioj enhavas silikon en siaj organoj por rigideco kaj tiele la folia histo ofte entenas durigitajn idioblastojn. La floroj produktas frukton kiu nomiĝas koko-pruno (angle : coco plum).
Taksonomio
Laŭ World Flora Online kaj The Plant List (25 maj. 2020), , jen ĉi-sube la listo de la akceptitaj taksonoj, kaj ties Esperantaj nomoj :
Brand New
Brand New (aŭ Tutnova en Esperanto) estas alternativa roko bando el Longa Insulo, Novjorko. Ĝi formiĝis en 2000, kaj ĝia anoj konsistas el kantisto/lirikisto/gitaristo Jesse Lacey, gitaristo/kantisto/lirikisto Vincent Accardi, basgitaristo Garrett Tierney, kaj tamburisto Brian Lane.
Brand New movis al Interscope Records kaj liverigis La Diablo kaj Dio Koleras En Min en 2006. "Jesuo" alvenis al la nombro 30 en la Alternativaj Kantoj en Usono. En marto 2008, la bando komencis sian propran stampon, nomita prokrastu! Muziko perfidemaj. Ilia kvara albumo, Lekanto, estis liverigita en 2009 kaj iĝis ties plej bona albumo kvalifikita en Usono, atingante la numeron ses en la Billboard 200.
Aoyama Gōshō
AOJAMA Gōshō (japane: 青山剛昌 [Aojama Goŝo]) estas manga-verkisto. Li naskiĝis en la urbeto Dajej en la distrikto Tohaku (nun la urbeto Hokuej) en Gubernio Tottori en Japanio.
La 5-an de majo 2005 Aojama Goŝo edziĝis kun Takajama Minami, kiu estas kantisto (en Two-Mix) kaj voĉaktoro de Konan en la animeo "Detektivo Konan".
Magikku Kajto
Ekde 1988 la mangaoj desegnitaj de Aojama Gōshō aperas en la bone konata japana mangaa magazino Shōnen Sunday [ŝōnen sandei]. Aojama desegnis unue la mangaan serion Magikku Kajto (japane: まじっく快斗 [Maĝikku Kaito], laŭvorte: magia Kajto), kiu rakontas pri la lernanto Kuroba Kajto kaj ŝia amikino Nakamori Aoko. Kuroba havas sekretan vivon kiel majstroŝtelisto "Kajto Kiddo" dum esti persekutita per inspektoro Nakamori, la patro de Aoko. Unu "dosiero" de Magia Kaito kontenas proksimume 30 paĝoj kaj ekde majo 1988 estis eldonata kiel poŝlibro. Post tri poŝlibraj volumoj Aojama ĉesis tiun projekton, sed "Kajto Kiddo" kaj inspektoro Nakamori aperas kelkfoje en la serio "Detektivo Konan" kiel gastoj. Krome la roluloj Kajto kaj Aoko similas multe al Ŝiniĉi kaj Ran. Nun post multaj jaroj de interrompo, Aojama publikigis en februaro 2007 4-an volumon de Magia Kaito en Japanio.
Detektivo Konan
Poste Aojama komencis desegni la mangaan serion Detektivo Konan (japane: 名探偵コナン [Meitantei Konan]). Tiu serio aperas ĝis nun regule, ĉiu semajno proksimume 16 paĝojn (= unu "dosiero"), kaj ekde julio 1994 proksimume ĉiun 11-an semajnon tiuj dosieroj aperas kune kiel poŝlibro. En Japanio ĝis nun (somero de 2012) aperis 76 volumoj.
El la granda sukceso de tiu mangaa serio en Japanio sekvis, ke Detektivo Konan estas tradukita en multajn lingvojn: mandarina/Tajvano (1995), kantona (1995), korea (1996), franca (1997), germana (2001), mandarina/Ĉinio (2002), itala (2002), angla (2004), taja (2004), hispana (2004), sveda (2004), finna (2004) ktp. Ĝis marto 2005 nur en Japanio jam pli ol 110 milionoj volumoj vendiĝis.
Krome la mangaa serio pri Detektivo Konan ankaŭ animacia televida serio, kaj nun ankaŭ doramao estas produktita.
Suplemente ankaŭ animaciaj filmoj por la kino estas produktitaj, ekde 1997 en aprilo de ĉiu jaro aperas nova filmo.
Nasko
La nasko aŭ la akuŝo de infano (el la vidpunkto de la infano: la naskiĝo) estas la procezo fine de la gravedeco, per kiu la feto forlasas la uteron de la patrino.
La unua naska tempo: malferma
La unua naska fazo estas fazo de nasko, dum kiu okazas helpe de uteraj kontrakturoj por malfermi kaj mallongigi cervikon de utero ĝis plena pereo kaj ekkreo de koneksa naska kanalo. La tempo inter kontrakturoj iom post iom mallongiĝas kaj la longeco de la kontrakturoj plilongiĝas, sed la precizaj tempaj parametroj estas ĉe ĉiu virino aliaj. La unua tempo naska daŭras proksimume 10-18 horoj ĉe unuenaskantino kaj 6-8 horoj ĉe plunaskantino.
En la paso de la unua tempo povas okazi krevo de amnioj kaj forfluo de amnia akvo. Plej malfrue tio okazos dum la dua fazo naska, sed pli ofte la amnioj estadas tratiritaj de akuŝisto antaŭ la komenco de la dua fazo.
La dua naska tempo: eliga
La dua naska tempo estas tempo de eligado de infano el la utero. La virino sentas uterajn kontrakturojn kaj fortan devigadon por premi. Antaŭ la komenco de la premado la kapeto de la infano devus esti finrotaciinta, por ke la infano eliru per la frunto al la perineo de la patrino. La rotacio de la kapeto okazas inter la 1-a kaj la 2-a periodo naska kaj ĝi daŭras pli longe, se la infano estas en la t.n. dorsa pozicio (en la utero ĝi havas la dorseton direkte al la dorso de la patrino).
Se la infano estas en la pozicio per la kapeto antaŭen, okazas plej baldaŭ nasko de la kapeto, poste la ŝultretoj kaj la resto de la korpeto, se la infano estas per la ekstremaĵo koksa, eliras plej baldaŭ la pugeto kaj la kruretoj. La infanon en la pozicio transversa ne eblas naski spontanee kaj okazas operacia fino de nasko (kutime planata cezara sekco). La sama paŝo estas elektata ankaŭ ĉe la infano de pli granda pezo en la pozicio koksa.
Se la dua fazo naska daŭras pli longe ol du horoj aŭ se minacas oksigena manko de la infano, akuŝisto alpaŝas al uzo de forcepso, eventuale oni faros akutan cezaran sekcon.
La tria naska tempo: nasko de placento
Placento estas apartigita kaj ĝi eliĝas dum kelke da minutoj ĝis kelke da horoj post la nasko de infano. Se ĝi ne estas elligita, ĝi devas esti forigita perkirurgie sub narkoto.
Malsamaj vidpunktoj
En Eŭropo naskiĝoj okazas pli ofte en malsanulejoj sub la respondeco de ilia direktoro. Pli kaj pli da naskontinoj (tamen nur ĉirkaŭ 2%) decidas naski hejme kun helpo de akuŝisto. Dum akvonaskiĝo la infano naskiĝas en granda varma akvujo. Tiuj naskiĝoj ŝajne estas agrablaj, ĉar la bebo alkutimiĝis dum 9 monatoj al la malseka elemento, la patrino estas pli komforta kaj la naskiĝprocezo estas pli rapida kaj facila.
La plej grava celo de la ĉeestantoj de la naskiĝo estas malhelpi damaĝon de la bebo kaj de la patrino. Tamen oni pridiskutas tion, kion signifas tio. La agmaniero kaj la etoso dum naskiĝo varias sekve de la loko, la ĉirkaŭo, ... Ĉefe ekzistas jenaj du malsamaj vidpunktoj:
Kiel fine okazas la naskiĝo, povas multe varii. Dependas de la malsanulejo, de la kuracistoj, akuŝistoj, ...
Béla Barabás (kemiisto)
BARABÁS Béla (pro. baraba:ŝ) estis rumania hungara fizikisto kaj kemiisto naskiĝinta en Gödemesterháza la 24-an de oktobro 1911 kaj mortinta ?.
Biografio
Béla Barabás diplomiĝis en Universitato Ferdinand de Kluĵo en 1935 pri fiziko-kemio. De 1951 li prelegis en la katedro de fiziko-kemio en OGYI. Li publikigis en Orvosi Szemle 1956/1. (A lecitin spontán oxidációja és hemolitikus hatása közötti összefüggésről) kaj en Studii şi Cercetări de Chimie 1957/3. (Aplicarea gazului metan dezoxigenat la determinarea potenţialului de oxireducere a solulilor de lecitină), en Gyógyszerészeti Értesítő 1957/3. (A redoxpotenciál és az rH jelentősége, különös tekintettel az orvosi és gyógyszerészeti gyakorlatra).
Erzsébet Bob Fülöp
BOB FÜLÖP Erzsébet estas rumanuja hungara aktorino, universitata profesorino naskita en Ditrău la 22-an de septembro 1967.
Kariero
Ekde 1994 ŝi estas aktorino de la teatro Kolozsvári Állami Magyar Színház, ekde 1998 profesorino de la Színművészeti Egyetem Szentgyörgyi István Tagozat kaj aktorino de la Marosvásárhelyi Nemzeti Színház Tompa Miklós Társulat, ekde 2008 ŝi prelegas en la fako de aktoro en la Universitato Babeş-Bolyai. Ŝi doktoriĝis en 2006.
1944
En la jaro 1944 post Kristo okazis, interalie:
Seyyal Taner
Seyyal Taner (naskiĝis la en Şanlıurfa, Turkio) estas turka kantistino kaj aktorino. Kvankam fama pro sia muziko, Seyyal Taner komencis sian karieron kiel aktorino kun partopreno en ĉirkaŭ 40 filmoj. Dum ŝia kariero, multaj de ŝiaj kantoj fariĝis furorkantoj.
Cetere, ŝi estas konata kiel la unua turka kantistino, kiu samtempe kaj kantas kaj dancas koreografie sur podio. Ŝi provis enkonduki okcidentan muzikprezentadon en Turkio. Ŝi aranĝis serion de vidaj kaj muzikaj prezentoj. Laŭpaŝe, ŝia stilo fariĝis virina moda tendenco laŭ la 1970aj, 1980aj kaj 1990aj jaroj.
En 1990, ŝi translokiĝis al Bodrum. En 2002, ŝi revenis kaj eldonis sian plej bonan albumon : "Seyyalname". Post ĉi tiu albumo, ŝi eldonis "En İyileriyle Seyyal Taner" en 2005 kaj "En İyileriyle Seyyal Taner 2" en 2007. En 2007, ŝi havis duetan kanton "Erkek Adamsın" kun Zakkum. Unua filmeto de la albumo Etna Roko estis farita por Sevda Zindanları. Kun ĉi tiu albumo, Taner komencis koncertan serion. En 2014, ŝi kantis "Povasımsın Deme Bana" en la albumo "Wonderland" apartenanta al İlhan Erşahin.
Seyyal Taner estas konsiderata esti geja ikono kaj la turka geja komunumo brakumis ŝin kiel ikono de turka popmuzika kulturo.
Calizzano
Calizzano estas komunumo de Italio.
Politika sociologio
Nuntempa politika sociologio inkludas, sed ne havas kiel limon, la studon de rilatoj inter ŝtato, socio kaj civitanoj. Dum tipa enketodemando en politika sociologio povus esti: "Kial kelkaj usonaj aŭ eŭropaj civitanoj elektas voĉdoni?" aŭ eĉ, "Kia diferenco estus se virinoj iĝas elektitaj?" politikaj sociologoj nune demandas ankaŭ: "Kiel korpo estas ankaŭ loko de povo?", "Kiel emocioj gravas al tutmonda malriĉo?" aŭ "Kia diferenco faras kono al demokratio?" Apero de politika sociologio ne signifas ke oni forgesu malnovajn temojn.
Tradicie estis kvar ĉefaj areoj por pristudo nome la jenaj:
Rytířov
Rytířov estas vilaĝo en Ĉeĥio, loka parto de urbo Verneřice. Ĝi troviĝas proksimume 5,5 km nordokcidente de Verneřice. Estas ĉi tie registritaj 29 adresoj. En la jaro ĉi tie daŭre vivis.
Rytířov estas ankaŭ nomo de katastra teritorio kun areo 1,57 km².
Historio
La plej malnova skribmencio pri la vilaĝo devenas el la jaro 1543.
Post la jaro 1945 la vilaĝo estis iom post iom ellandigita.
Milito de la ligo de Augsburg
La milito de la ligo de Augsburg, ankaŭ konata kiel la Naŭjara milito aŭ la milito de la Granda Alianco aŭ la milito de palatinata sukcedo, estis grava milito inter Francio kaj la ligo de Augsburg - tiam nomata «Granda Alianco». La milito komenciĝis por kontraŭstari francan ekspansion ĉe Rejno, sed ankaŭ, koncerne Anglion, por protekti la Gloran Revolucion kontraŭ ebla rereĝigo de Jakobo la 2-a, ekzilita en Francio. Tiu milito kreis ankaŭ fronton en Nordameriko, kie ĝi estis konata de la anglaj kolonianoj kiel la milito de Reĝo Vilhelmo.
La ligo de Augsburg estis kreita en 1686 inter la Sankta Romia Imperio kaj pluraj germanaj princlandoj (ekzemple Palatinato, Bavario kaj Brandenburgio) por rezisti al franca invado de Germanio. Al tiu alianco plie aliĝis Portugalio, Hispanio, Svedio kaj Nederlando. Ankaŭ Anglio partoprenis la konflikton ekde 1689.
La Courneuve - Dugny (stacidomo)
La Courneuve - Dugny estas franca stacidomo sur Fervojo Grande Ceinture de Parizo situanta en komunumo La Courneuve, en departemento Seine-Saint-Denis, regiono Francilio.
Ĝi situas ĉe kilometra punkto (PK) de la linio Grande ceinture de Paris (990000).
Thierry Saladin
Thierry SALADIN (naskiĝinta la 6-an de marto 1955 en Marsejlo) estas franca esperantisto kaj kuracisto. En 2004 li kunlaboris kun la nova politika partio Eŭropo - Demokratio - Esperanto, poste kandidatiĝis kiel la ĉefreprezentanto de sia regiono (sudokcidenta francio).
Li estis la aŭtoro de Phrases usuelles pour se débrouiller en espéranto, francalingva libro pri Esperanto. Ankaŭ li kuntradukis kun André Cherpillod, la Mateo Falkono originale de Prosper Mérimée.
Eksteraj ligiloj
Prelego en 2014
Dol-de-Bretagne
Dol-de-Bretagne (Dol) estas franca komunumo en regiono de Bretonio, en la departemento Ille-et-Vilaine. Ĝi etendiĝas sur areo de 15.53 km², kun 4,629 loĝantoj, laŭ popolnombrado de 1999, kun denseco de 298 loĝ./km².
Burjata lingvo
La burjata lingvo (буряад хэлэн) estas unu el mongolaj lingvoj, parolata ĉefe en Siberio de loĝanta tie burjata etno. Kelkaj dialektoj de la burjata estas tre proksimaj al la mongola lingvo. En Burjatio, rusia aŭtonoma regiono, la burjata estas oficiala lingvo apud la rusa.
Estas ĉirkaŭ 400 000 burjat-parolantoj.
Paraboloido
En matematiko, paraboloido estas kvadriko, tipo de surfaco en tri dimensioj, priskribita per la ekvacio:
Brunkrona vireo
La Brunkrona vireo, Vireo leucophrys, estas specio de birdo de la familio de Vireedoj kaj genro de Vireoj, kiuj estas malgrandaj paserinoj de Ameriko, de koloroj olivverdecaj al sablokoloraj. Tiu reproduktiĝas en altaj teroj el suda Meksiko suden al nordokcidenta Bolivio. Ĝi estis foje konsiderata samspecifa kun la simila Trilovireo.
Paraboloido
aŭ
Brunkrona vireo
Plenkreskulo de Brunkrona vireo estas 12-12.7 cm longa kaj pezas 12 g. Ĝi havas olivverdecajn suprajn partojn kaj tre brunan kronon kio nomigas la specion. Estas bruna strio el la beko traokule kaj blanka superokula strio tre kontrasta kun la supra malhelbruna bordo de la krono. La vizaĝo kaj gorĝareo estas blankecaj al sablokoloraj kaj la subaj partoj estas flavaj kun iom da oliveca koloro en flankoj. Junuloj estas helbrunaj supre kun malpli markata superokula strio.
Paraboloido
Specoj de paraboloidoj
Estas du specoj de paraboloidoj: la elipsa kaj la hiperbola.
Brunkrona vireo
La Brunkrona vireo havas akran alvokon tŭiist kaj la kanto estas riĉa trilado sufiĉe simila al tiu de la Trilovireo.
Tiu vireo loĝas en kanopeo kaj mezaj tavoloj de hela arbaro, arbarbordoj kaj aliaj duonmalfermaj habitatoj je altitudoj el 500 al 2500 m. Brunkronaj vireoj manĝas raŭpojn kaj aliajn insektojn plukante el arbofoliaro. Ili manĝas ankaŭ malgrandajn fruktojn. Ili kuniĝas al miksitaj kunmanĝantaroj.
Paraboloido
Rivolua paraboloido
Punkta luma fonto je la fukuso de la parabolo produktas, post reflekto, paralelan luman faskon. Reciproke, paralela luma fasko prilumanta paraboloidon estas koncentriĝas en la fokuson. Ĉi tio valoras por aliaj ondoj (eĉ sonaj), de tio la uzo de paraboloido kiel anteno.
Hiperbola paraboloido
Ĉiutaga viva ekzemplo de hiperbola paraboloido estas la formo montpasejo, ĉevala selo aŭ ĉipsoj.
Vidi ankaŭ: elipsoido, hiperboloido.
Abgar la 5-a
Abgar estas la nomo de diversaj arabaj princoj kiuj reĝis super Edessa de Mezopotamio ek de la dua iarcento aK. ĝis la tria de nia epoko; la 5-a de tiu dinastio, reĝis de 4 aK. ĝis la sepa kaj de 13 ĝis 50 pK. Ties nomo, laŭ legendo, ligiĝas al la Mandilio kiu eble estas la nuna Mortotuko de Torino.
La legendo pri Abgar la 5-a
Eŭsebio de Cezareo citas, en « prieklezia historio » (HE I. XIII), rakontas pri korespondado inter la reĝo de Edessa, dirita Ukhama "la nigrulo", kaj Jesuo la Nazareta: la reĝo invitis Jesuon al sia lando por ricevi de li resanigon el malsano opiniata nesanigebla. Jesuo respondus : “post kiam mi estos levita (= al la ĉielo), mi sendos kelkan el miaj disĉiploj por ke li vin resanigu el via malsano kaj redonu al vi la vivon, al vi kaj al tiuj kiuj loĝas kun vi“. Laŭ Eŭsebio, tiu disĉiplo estis Tadeo, sendita far la apostolo Tomaso, kiu evangelizis la urbon Edessa kaj ties reĝon. La du leteroj de Abgar al Jesuo ne estas la solaj kiuj famigas tiun reĝon. Konserviĝas, en diversaj kristanaj tekstoj, ankaŭ letero al la romia imperiestro Tiberio. Per tiu letero Abgar invitas la imperiestron puni la prokuratoron Pilaton (kion vere faris la imperiestro kiu taskigis novan prokuratoron laŭ Jozefo Flavio), kiu krome informas ankaŭ pri la deŝarĝigo de la supera sacerdoto Kajfaso. Ĉar la supozita respondo de Tiberio entenas informojn pri eventoj konfirmitaj ankaŭ de aliaj fontoj, historiistoj ekopinias ke en la amplekso de la legendoj io vere okazis laŭrakontite (Vidu Ilaria Ramella )
Tiuj rakontoj, kun etaj variaĵoj, estas raportataj ankaŭ en la Historio de Armenoj (Libro 2, ĉap 30 p. 33) de Moseo el Korene (duone de la kvina jarcento), kiu informas ke la portreto estis konservita en Edessa. La legendo estis poste pli ellaborita de Evagrio el Edessa, kiu aldonis ke la bildo estas “dia verko”, do akeropita (ne farita per homaj manoj).
Floris ankaŭ plua legendo, tiu: la pentristo spertis malfacilaĵon pro tio ke la vizaĝo de Jesuo ŝajnis ŝanĝiĝi “sub la efiko de la dia graco kiu el li emanis”. Sed kiam la afero finiĝis kaj oni rerigardis la bildon pentritan, tiu ĉi redonis la veran Jesuan vizaĝon spite de la malperfektaĵoj.
Se vere en Edessa estis io simila, ĉion malaperigis la lukto kontraŭikona kiu impetis tujposte en la proksima kristana Oriento.
Sankta Johano el Damasko mencias la epizodojn en sia «defendo de la ortodoksio». Esploristoj pri arto informas ke tiu mandilio eble estas la unua religia ikono en la historio de kristanismo. Nun estas kontemplataj diversaj mandiliaj pentraĵoj. Iuj historiistoj opinias ke la vera mandilio estis la mortotuko nun en Torino, ĉirkaŭ kiu kreiĝis legendoj inter kiuj tiu de la Edessa mandilio.
Sendepende de ĉiuj demandoj pri historieco de la rakontoj, la mandilio (aŭ la «Sankta Vizaĝo»), hodiaŭ ikono de Kristo, estas venerata laŭ la doktrino de la Ortodoksa Eklezio, nome: kiu kultas religian ikonon ne adoras la materion je kiu ĝi estas farita – kaj ne senkrike kredas je legendo el kiu ĝi naskiĝis – sed tiun kiu en ĝi estas reprezentata, ĉi-kaze Jesuo Kristo.
Mandilio kaj Abgar en la arto kaj liturgio
La Katolika Eklezio celebras liturgian feston kaj religie kultas la mortotukon de Torino, kiu laŭ studuloj eble povus esti la mandilio mem, kies legendoj bonŝance utilis por la konservado de la vera mortotuko kiu troviĝas en Torino.
La Ortodoksa Eklezio, kun la Kopta, celebras feston honore de la bildo ne pentrita per homa mano, do de la mandilio, la 16-an de aŭgusto.
Edivaldo Martins Fonseca
Edivaldo Martins Fonseca (n. 13-an de aprilo 1962, m. 13-an de januaro 1993) estis brazila futbalisto. Li de 1986 ĝis 1989 membris en la brazila nacia teamo de futbalo.
Amonia piruvato
Amonia piruvato aŭ C3H7NO3 estas organika kombinaĵo, blankaj kristaloj rezultantaj per interagado de la piruvata acido kaj amonia hidroksido. Ĝi estas tute solvebla en akvo, acetata acido kaj etanolo. Amonia piruvato plenumas biologiajn rolojn en la transportado de insulino, produktita en la pankreatoj el la citosolo en la mitokondriojn.
Amonia piruvato ankaŭ uzatas en la produktado de la alanino, unu el la 20 pli gravaj aminoacidoj. Piruvatoj estas produktataj ekde la glukozo per glukolizo. Ĝi ree konvertiĝas al karbonhidrato per la "glukoneogenezo", aŭ al grasacido per reakcio kun acetila koenzimo A. Ĝi ankaŭ konvertiĝas al etanolo aŭ laktata acido pere de fermentado.
Piruvatoj estas disponeblaj kiel suplemento. Ĝi uzatas en kazoj de pezo-malgajno, trodikiĝo, alta kolesterolo, kataraktoj, kancero kaj por plibonigo de atleta disvolvo. Kelkaj homoj uzas piruvatan acidon, likva formo de piruvato, por redukti la sulkojn de la vizaĝo kaj aliajn signojn de maljuniĝo. Ĝi uzatas surhaŭte por glatigo de la vizaĝo.
17193 Alexeybaran
17193 Alexeybaran estas asteroido de la asteroida zono malkovrita la en la kadro la kampanjo "LINEAR" (Lincoln Near-Earth Asteroid Research) elde la situejo de Socorro de la Laboratorio Lincoln (Nov-Meksiko, Usono).
Nomo
Ĝi estis nomita en honoro de Aleksej V. Baran, kiu ricevis la Intel Foundation Achievement Award 2003 pro sia projekto pri matematiko, kaj honoran mencion en la Memoria Premio Karl Menger de la American Mathematical Society. Li estis lernanto ĉe la "Centro AES de MSU" de Moskvo, Rusio.
Endre Barabás (inĝeniero)
BARABÁS Endre (pro. baraba:ŝ) estas rumania hungara prikemia inĝeniero naskita en Mediaș la 28-an de decembro 1940.
Flughavenoj en Kazaĥio
Tio estas listo de Flughavenoj de Kazaĥio, ordigitaj laŭ loko.
Flughavenoj
Nomoj de flughavenoj markitaj per grasaj literoj indikas la eblecon havi planitan pasaĝerservon sur komerca fluglinio.
Champawat
Champawat (Ĉampavat) etas urbeto en en la samnoma distrikto en la federacia ŝtato Uttarakhand, Hindio, kun 4801 loĝantoj en 2011. La urbo estis la iama ĉefurbo de Reĝlando Kumaon.
Éva Bodó Vass
BODÓ VASS Éva estas rumanuja hungara operkantistino, instruistino naskita en Bistriţa la 27-an de majo 1947.
Kariero
Ekde 1970 Bodó Vass estas solistino de la operejo Kolozsvári Állami Magyar Opera, ekde 1990 muziklicea instruistino, ekde 1998 asistantino de la aktorakademio. En Hungarujo ekde 2002 ŝi estas ĥorestrino de la katolika gimnazio kaj parokejo en Gyula.
Minareto Kutubo
Kutb ud Din Aibak, fondinto de la Delhia Sultanlando, startigis konstruon de la unua ero (etaĝo) de la Kutuba Minareto ĉirkaŭ 1192. En 1220, la sukcedanto kaj bofrato de Aibak nome Ŝamsuddin Iltutmiŝo finkompletigis pliajnr tri etaĝojn. En 1369, fulmo frapegis kaj detruis la pintan etaĝon. Firoz Ŝah Tughlak anstataŭis la damaĝitan etaĝon, kaj aldoni unu plian. Ankaŭ Ŝer Ŝah Suri aldonis enirejon al tiu turo dum li regis kaj Humajun estis en ekzilo.
La Minareto estas ĉirkaŭita de kelkaj historie gravaj monumentoj de la Kutuba komplekso, kiel la Moskeo Kuŭat-al-Islam kiu estis konstruita samtemoe kiel la minareto, kaj la multe pli antikva Fera Piliero de Delhio. La najbara piliera kupolo konata kiel "Frenezaĵo de Smith" estas restaĵo de la turrestaŭro de la 19a jarcento, kiu inkludis nesukcesan klopodon aldoni kelkajn pliajn etaĝojn.
NGC 1913
NGC 1913 (alia indiko — ESO 56-SC97) estas malfermita stelamaso en konstelacio Orfiŝo.
Ĉi tiu objekto estis jam en la originala versio de NGC-katalogo.
Esztergályhorváti
Esztergályhorváti [estergAjhorvAti] estas malgranda unuigita vilaĝo en Hungario, en regiono Okcidenta Transdanubio, en departemento Zala, en subregiono de Keszthely.
Situo
Esztergályhorváti situas sur ebenaĵo, laŭ dekstra bordo de Zala (rivero), laŭ traira flankovojo. Pacsa troviĝas 10, Hévíz 14, Keszthely 16, Balatonszentgyörgy 18, Zalakaros 20, Zalaegerszeg 30 km-ojn.
Historio
La unua mencio okazis pri Esztergály en 1273, pri Nagyhorváti en la 13-a jarcento. En 1568 Esztergály pro la turkaj atakoj senhomiĝis, la alia vilaĝo restis viva. En 1750 germanoj refondis Esztergály-on. En 1966 la komunumoj unuiĝis.
San Juan Sayultepec
San Juan Sayultepec estas unu el la 570 komunumoj de la meksika subŝtato Oaĥako (Oaxaca). La ĉefurbo de la komunumo same nomiĝas San Juan Sayultepec. La ŝlosilnumero de la komunumo laŭ la nacia geografia instituto INEGI estas 20 215.
Geografio
San Juan Sayultepec apartenas al la distrikto Nochixtlán al kiuj apartenas entute 32 komunumoj. Ĝi situas en la Miŝteka regiono de Oaĥako (regiono Mixteca), kiu apartenas al la nordokcidenta parto de la subŝtato. La komunumo havis en 2005 (lasta popolnombrado de la INEGI) 655 loĝantojn. El tiuj estis 304 viroj kaj 351 virinoj. La komunumo havas surfacon de 16.59 kvadratkilometroj. La meza alteco estas 2090 metroj super la marnivelo.
Sociogeografio
En la jaro 2000 (laŭ INEGI) en la komunumo vivis 7 indiĝenoj. El tiuj 6 aĝis pli ol 5 jaroj kaj estis dulingvaj (hispana kaj indiĝena lingvoj).
Fontoj: Statistikoj de la nacia geografia instituto INEGI pri la censo de 2005 (hispane: Conteo de Población y Vivienda de 2005).
The Andy Griffith Show
The Andy Griffith Show  [La Spektaklo de Andy Griffith]  estas usona situacia komedio kiu elsendiĝis de CBS ekde oktobro 1960, ĝis aprilo 1968, kun totalo de 249 duonhoraj epizodoj dividitaj en ok sezonoj - 159 en nigrablankaj kaj 90 koloraj.
La spektaklon ĉefrolis Andy Griffith en la rolo de Andy Taylor, la vidva ŝerifo de Mayberry, Norda Karolino, fikcia komunumo de 2 mil homoj. Aliaj gravaj roluloj estis la naiva sed bonintenca helppolicisto Barney Fife (Don Knotts); la maljuna fraŭlino Onklino Bee (Frances Bavier), kaj la frumatura juna filo de Andy, Opie Taylor (Ron Howard). Ekscentraj urbanoj kaj temperamentaj koramikoj kompletigas la rolantaron.
Monto Mitake (Tokio)
Monto Mitake (御岳山, Mitakesan) estas monto en la Nacia Parko Ĉiĉibu Tama Kai ĉirkaue de Tokio, Japanio.
La montpinto altas 929 m. Sur la monto estas Ŝintoa sanktejo.
Ĝi estas unu el la famaj vidindaj lokoj de Nacia Parko Ĉiĉibu Tama Kai, kiu kovras pli ol 1,250 km² de montoj, montetoj, valo kaj kelkaj montaj urboj en gubernio Jamanaŝi, Saitama, Nagano kaj Tokio.
La vojaĝo de Tokia Ŝinjuku Stacio al Mitake Stacio per Ōme-Linio daŭras ĉirkaŭ 95 minutoj.
Michael Jordan
Michael Jeffrey JORDAN (naskiĝis la en Broklino) estas emeritiĝinta usona korbopilkisto. Ĝenerale konsiderita kiel unu el la (se ne la) plej talenta korbopilkisto el la tuta historio, li fariĝis unu el la plej efike merkatumitaj atletoj de lia generacio kaj estis perinta famigita de la NBA (Nacia Korbopilka Asocio) tutmonde en la 1980-aj jaroj kaj 1990-aj jaroj.
La Queue-en-Brie
La Queue-en-Brie [] estas franca komunumo en la departemento Val-de-Marne, en la regiono Francilio. Ĝi havis 11,733 loĝantojn en la jaro 2012.
Geografio
La Queue-en-Brie situas sudoriente de la centro de Parizo.
Kufstein
Kufstein [kUfŝtajn] estas urbo en Tirolo (Aŭstrio). Ĝi situas en la valo de rivero Inn, ĉe la limo al Germanio.
Situo
La urbo situas ambaŭflanke de rivero Inn, ĉirkaŭata okcidente de montoj Pendling kaj Maistaller Berg, norde de monto Thierberg, oriente de monto Stadtberg kaj montaro Kaisergebirge kaj sude de arbaro Kufsteiner Wald. Norde de la urbo la rivero eliras el la Alpoj kaj iĝas landlimo inter Aŭstrio (dekstre, oriente) kaj Germanio (maldekstre). La municipo ampleksas la valon Kaisertal, kiu estas la sola aŭstria valo sen aŭte uzebla vojo (oni nun decidis konstrui tunelon por igi ĝin aŭte atingebla).
Se vi volas veturi trajne de Munkeno al Innsbruck, estas plej rapide kvankam iom malrekte iri tra Kufstein en la valo. Tamen estas interese iri tra la montoj (apud Garmisch-Parternkirchen).
Strukturo
La historia centro kun la fortikaĵo kaj la urba placo situas sur la dekstra riverbordo. Maldekstre situas la stacidomo, kie haltas ne nur trajnoj de la grava fervojo Munkeno-Verono inter Germanio kaj Italio, sed ankaŭ la koridora fervojo, kiuj ligas okcidentan kaj orientan Aŭstrion tra germana teritorio, sed sen halto tie.
Blazono
La blazono montras sur ruĝa fono tri verdajn montojn, kiuj simbolas la montetojn Festungsberg (fortikaĵa monto), Zeller Berg kaj Kienberg en la urba teritorio, ne la alpajn montojn ĉirkaŭajn. Sur la montoj aperas arĝenta sal-barelo kun oraj garnaĵoj; ĝi simbolas la signifon de la mezepoka komerco per salo.
Kristen Bell
Kristen Anne BELL (naskiĝis la 18-an de julio 1980 en Detroit, Michigan) estas usona aktorino, kiu estas konata ĉefe pro la ĉefrolo en la usona televida serio Veronica Mars (2004-2007).
Biografio
Bell studis ĉe Tisch School of the Arts de la Novjorka Universitato. Ŝia filma debuto okazis en 2001 en la komedio Pootie Tang kun komikisto Chris Rock en la ĉefrolo. Ŝi ankaŭ ludis en diversaj Broadway-muzikaloj.
Ĝis 2004, Bell havis gast-rolojn en diversaj televidaj serioj kaj ludis en kelkaj televidaj filmoj. En 2004, Bell akiris larĝan konatecon, sukceson per la ĉefrolo en filmo de David Mamet Spartan, ludante kun Val Kilmer. En aŭtuno de 2004, ekis la usona televida kompanio UPN la televidan serion Veronica Mars kun Bell en la ĉefrolo. Pro la bonaj kritikoj kaj granda apoga komunumo, spite al la malforta viditeco, oni produktis tri sezonojn. De 2007 ĝis 2008, Bell estis unu el la ĉefrolantoj de la televida serio Heroes.
Ŝi estas vegano ekde 2012. Ŝi geedziĝis en 2013 kun aktoro Dax Shepard, kun kiu ŝi havas du filinojn.
1987
1987 estis normala jaro komenciĝanta je ĵaŭdo (vidu ĉi tie kalendaron).
En la jaro 1987 post Kristo okazis, interalie:
Attila Budaházi
Budaházi Attila (budaha:zi) estas rumanuja hungara dramaturgiisto, reĝisoro naskita en Carei la 13-an de julio 1979.
Kariero
Ekde 1999 li estas dramaturgiisto, reĝisoro de la teatro Csíki Játékszín de Miercurea Ciuc, inter 2001 kaj 2003 instruisto de la Liceo Nagy István en Miercurea Ciuc.
Nacia Ĝardeno Tabachnik
Nacia Ĝardeno Tabachnik estas nacia kaj Arkeologia Parko lokita en la suda deklivo de Monto Scopus en Jerusalemo, Israelo. En la parko estas inkludita memor-muro por la studentoj de la Hebrea Universitato de Jerusalemo, kiuj falis en defendo de la ŝtato de Israelo, kaj du malgrandaj tombejoj: unu por Herbert Bentwich, kiu estis cionisma aktivulo, kaj lia familio kaj la alia tombejo por la Jerusalema Amerika Kolonio. En la ĝardeno estas multaj judaj entombigaj kavernoj de la Dua Templo periodo.
Paula von Preradović
Paula DE PRERADOVIĆ (naskiĝinta la 12-an de oktobro 1887 en Vieno, mortinta la 25-an de majo 1951) estis aŭstra verkistino kaj rakontistino.